Idomenej iz Lampsaka
Idomenej iz Lampsaka (, oko 325–oko 270. pne.) bio je blizak prijatelj i učenik starogrčkog filozofa Epikura.

Život 
O njegovom životu ne zna se gotovo ništa, osim toga da se oženio Batisom iz Lampsaka, sestrom Metrodora, te da je negde između 306. i 301. pne. bio rado viđen na dvoru u Lampsaku. Idomenej je napisao veći broj dela na filozofske i historijske teme i, premda njegova istoriografska dela nisu bila posebno cenjena, ipak su morala imati određenu vrednost, budući da su se, izgleda, uglavnom bavila životima vodećih ličnosti u grčkoj istoriji.

Delo 
U izvorima se spominju ovi naslovi Idomenejevih dela:
Historija Samotrake (Ἱστορία τῶν κατὰ Σαμοθρᾴκην). Ovo je verovatno delo na koje se odnosi jedna sholija uz Apolonija Rođanina, gde, u tom slučaju, umesto Τρωικά treba čitati Σαμοθρᾳκικά.
O Sokratovim sledbenicima (Περὶ τῶν Σωκρατικῶν), od koga je sačuvano nekoliko fragmenata.

Nije poznat naslov Idomenejevog dela koje se bavilo Pizistratidima, Temistoklom, Aristidom, Periklom, Demostenom, Eshinom, Hiperidom i Fokionom. Moguće je da su sve te osobe bile spomenute u jednom istom Idomenejevom delu, kome su kasniji pisci nadenuli različite provizorne naslove, pa su neki od predloženih naslova, na primer, O slavnim ljudima (Περὶ ἐνδόξων ἀνδρῶν) i O atinskim vođama (Περὶ τῶν Aθηνησι δημαγωγῶν).

Reference

Literatura 

Grčki filozofi